L' Equip de l' Escola de Futbol d' Alcàsser, Campió de Lliga
dc., 25/05/2022 - 12:00

Nou èxit esportiu de l'escola de futbol municipal d'Esports d'Alcàsser. En aquesta ocasió, el Benjamí A, en el partit que disputaren el passat cap de setmana, va aconseguir véncer a l'equip rival i proclamar-se campió de Lliga. Una victòria que l'equip va celebrar envoltat d'amics i familiars.

L'alcaldessa d'Alcàsser, Eva Zamora, ha felicitat l'equip de futbol Benjamí A de la localitat i ha recalcat que «més enllà de la victòria, el veritablement important han sigut els valors de companyonia i treball en equip que han compartit al llarg d'aquesta temporada».

Aquest tipus de competicions demostra la pedrera d'esportistes locals que té Alcàsser. Per això, Zamora els ha animat a «continuar fomentant hàbits de vida saludable entre la població més jove» i ha recordat que «des del consistori continuarem treballant braç a braç amb totes les entitats i associacions del municipi per a continuar promocionant el gran treball que realitzen».